**OD IZVORA DO UŠĆA**

**Rad na Udžbeniku**

Posmatrajte fotografije i crteže. Pažljivo pročitajte takst ispod fotografija. Koje od voda sa fotografija ste vidjeli u svom mjestu? Koje životinje i biljke? Kojih nema na fotografijama, a vidjeli ste ih pored voda svoga mjesta? Imenuj vode koje su nastale prirodnim putem i one koje je napravio čovjek? Zašto ih ljudi prave? Kako na karti predstavljamo vode? Šta se dešava kada se voda nekontrolisano izlije u okolno područje? Kada se to najčešće dešava? Pokušaj da objasniš narodnu izreku ,, Voda je dobar sluga, a zao gospodar”. Koja je razlika između planinskih i ravničarskih rijeka?

Uočavate da se voda može zagađivati. Na koje sve načine? Možemo li sve vode piti? Koja nam je najsigurnija za piće? A u prirodi?

**U svesku pišite**

* Prema kretanju vode se dijele na **tekuće (rijeka, rječica, potok)** i **stajaće (okean, more, jezero, močvara, bara)**
* Djelovi tekućih voda **: izvor, tok, obala, pritoka, rječno korito, ušće.**
* **Izvor je** mjesto gdje voda izbija na površinu zemlje**. Ušče je** mjesto gdje se rijeka uliva u drugu rijeku, jezero ili more.
* **Tok rijeke** je put kojim rijeka teče od izvora do ušća.
* Zemljište koje se nalazi sa obije strane rijeke jesu njene **obale.**
* **Pritoka je** potok ili rijeka koja se uliva u glavni tok rijeke ili jezera.
* **Korito je** udubljenje kojim rijeka teče.
* **Bare su** udubljena na zemlji ispunjena vodom.
* **Jezero je** veće udubljenje na zemlji od bare ispunjeno vodom. **Mora i okeani su** najveća udubljenja ispunjena vodom.
* Vode u našem mjestu su: **Rikavac, Željeznica , Rena** (rijeke), dio **Skadarskog jezera** i **Jadransko more.**

**Domaći zadatak:** Radna sveska, str. 40. i 41.